C 44/26
SL
Uradni list Evropske unije
28.1.2022
V (Objave)
POSTOPKI V ZVEZI Z IZVAJANJEM POLITIKE KONKURENCE
EVROPSKA KOMISIJA Predhodna priglasitev koncentracije (Zadeva M.10301 – CVC / ETHNIKI) (Besedilo velja za EGP)
(2022/C 44/11)
1.
Komisija je 20. januarja 2022 prejela priglasitev predlagane koncentracije v skladu s členom 4 Uredbe Sveta (ES) št.
139/2004 (1).
Ta priglasitev zadeva naslednja podjetja: — CVC Capital Partners SICAV-FIS S.A. („CVC“, Luksemburg), — zavarovalnico Ethniki Hellenic General Insurance Company S.A. („Ethniki“, Grčija) Podjetje CVC pridobi v smislu člena 3(1)(b) uredbe o združitvah izključni nadzor nad celotnim podjetjem Ethniki.
Koncentracija se izvede z nakupom delnic.
2.
Poslovne dejavnosti zadevnih podjetij so:
— CVC, njegova odvisna in povezana podjetja so subjekti v zasebni lasti, katerih dejavnosti vključujejo investicijsko svetovanje in/ali upravljanje naložb v imenu nekaterih investicijskih skladov in platform.
Eno od portfeljskih podjetij CVC je Hellenic Healthcare Group (v nadaljnjem besedilu: HHG), ki upravlja šest zasebnih bolnišnic v Grčiji. — Ethniki je kompozitna zavarovalnica, ki se osredotoča predvsem na Grčijo in ima omejene dejavnosti na Cipru in v Romuniji.
Njene dejavnosti vključujejo vrsto produktov življenjskega in neživljenjskega zavarovanja, distribucijo zavarovalnih produktov in, v obsegu de minimis, pozavarovanje.
Ciljno podjetje je trenutno v lasti Nacionalne banke Grčije in se prodaja v skladu z načrtom za prestrukturiranje banke NBG, sklenjenim s Komisijo.
3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
4.
Komisija zainteresirane tretje osebe poziva, naj ji predložijo morebitne pripombe glede predlagane transakcije.
Komisija mora pripombe prejeti najpozneje v 10 dneh po datumu te objave.
Pri tem vedno navedite sklicno številko: M.10301 – CVC / ETHNIKI (1) UL L 24, 29.1.2004, str.
1 (uredba o združitvah).